ΚΑΝΟΝΙΣΜΟΣ (ΕΟΚ) αριθ. 1028/93 ΤΟΥ ΣΥΜΒΟΥΛΙΟΥ της 26ης Απριλίου 1993 για τη συμπλήρωση του κανονισμού (ΕΟΚ) αριθ. 3917/92 για την παράταση κατά το 1993 της εφαρμογής των κανονισμών (ΕΟΚ) αριθ. 3831/90, (ΕΟΚ) αριθ. 3832/90, (ΕΟΚ) αριθ. 3833/90, (ΕΟΚ) αριθ. 3834/90, (ΕΟΚ) αριθ. 3835/90 και (ΕΟΚ) αριθ. 3900/91, για την εφαρμογή γενικευμένων δασμολογικών προτιμήσεων, κατά το έτος 1991, σε ορισμένα προϊόντα καταγωγής αναπτυσσομένων χωρών και για τη συμπλήρωση του καταλόγου των δικαιούχων των προτιμήσεων αυτών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι για τα προϊόντα που καλύπτονται από τη συμφωνία για το διεθνές εμπόριο κλωστοϋφαντουργικών προϊόντων (ΣΠΙ), από το έτος 1980, η Κοινότητα περιορίζει τις γενικευμένες δασμολογικές προτιμήσεις στα προϊόντα καταγωγής χωρών και εδαφών που υπέγραψαν, στο πλαίσιο της ΣΠΙ, διμερείς συμφωνίες που προβλέπουν ποσοτικό περιορισμό των εξαγωγών ορισμένων κλωστοϋφαντουργικών προϊόντων προς την Κοινότητα, ή, ενδεχομένως, γαι τα προϊόντα καταγωγής χωρών που αναλαμβάνουν απένταντι της Κοινότητας ανάλογες υποχρεώσεις-

ότι, στις 15 Δεκεμβρίου 1992, το Βιετνάμ μονογράφησε συμφωνία για το εμπόριο κλωστοϋφαντουργικών προϊόντων με την Κοινότητα- ότι η εν λόγω συμφωνία εφαρμόζεται προσωρινά από την 1η Ιανουαρίου 1993-

ότι τα καθορισμένα ποσά που αναφέρονται στο παράρτημα του παρόντος κανονισμού δεν μπορούν σε καμία περίπτωση να οδηγήσουν σε υπέρβαση των ποσοτικών ορίων, που καθορίζονται στην προαναφερόμενη συμφωνία αλλά εκφράζουν απλώς ένα ευνοϊκότερο δασμολογικό καθεστώς εντός των ορίων των ποσών που καθορίζονται στην εν λόγω συμφωνία-

ότι θα πρέπει να προσαρμοσθούν ανάλογα τα παραρτήματα Ι και ΙΙ του κανονισμού (ΕΟΚ) αριθ. 3832/90 (1) και να συμπεριληφθεί το Βιετνάμ στο παράρτημα IV του εν λόγω κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το Βιετνάμ προστίθεται στον κατάλογο των χωρών που αναφέρονται στη στήλη (5) των παραρτημάτων Ι και ΙΙ του κανονισμού (ΕΟΚ) αριθ. 3832/90 απέναντι από τους αύξοντες αριθμούς και τις κατηγορίες που περιλαμβάνονται στις στήλες (1) και (2), αντίστοιχα, του παραρτήματος του παρόντος κανονισμού. Τα καθορισμένα ποσά με δασμό μηδέν που εφαρμόζονται στο Βιετνάμ γι' αυτά τα προϊόντα αναφέρονται στις στήλες (6Α), (6Β) και (6) του εν λόγω παραρτήματος.

2. Η ένδειξη "Βιετνάμ" προστίθεται στο παράρτημα IV του κανονισμού (ΕΟΚ) αριθ. 3832/90.

Άρθρο 2

Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 26 Απριλίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. L 370 της 31. 12. 1990, σ. 39. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 3917/92 (ΕΕ αριθ. L 396 της 31. 12. 1992, σ. 1).

ΠΑΡΑΡΤΗΜΑ

Πίνακας των κλωστοϋφαντουργικών προϊόντων που αποτελούν αντικείμενο καθορισμένων ποσών με δασμό μηδέν για το Βιετνάμ στο πλαίσιο των γενικευμένων δασμολογικών προτιμήσεων υπέρ ορισμένων αναπτυσσομένων χωρών και εδαφών [παραρτήματα Ι και ΙΙ του κανονισμού (ΕΟΚ) αριθ. 3832/90]

/* ΠΙΝΑΚΕΣ: δείτε Ε.Ε. */

/* ΠΙΝΑΚΕΣ: δείτε Ε.Ε. */